CELEX: 32013D0243
Language: da
Date: 2013-05-24 00:00:00
Title: 2013/243/EU: Kommissionens gennemførelsesafgørelse af 24. maj 2013 om midlertidig undtagelse fra oprindelsesreglerne i bilag II til Rådets forordning (EF) nr. 1528/2007 for at tage hensyn til Swazilands særlige situation vedrørende ferskner, pærer og ananas (meddelt under nummer C(2013) 2906)

28.5.2013   
            
            
               DA
            
            
               Den Europæiske Unions Tidende
            
            
               L 141/54
            
         KOMMISSIONENS GENNEMFØRELSESAFGØRELSE
   af 24. maj 2013
   om midlertidig undtagelse fra oprindelsesreglerne i bilag II til Rådets forordning (EF) nr. 1528/2007 for at tage hensyn til Swazilands særlige situation vedrørende ferskner, pærer og ananas
   (meddelt under nummer C(2013) 2906)
   (2013/243/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1528/2007 af 20. december 2007 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler (1), særlig artikel 36, stk. 4, i bilag II dertil, og
   ud fra følgende betragtninger:
   
               (1)
            
            
               Den 23. april 2012 vedtog Kommissionen gennemførelsesafgørelse 2012/213/EU (2) om midlertidig undtagelse fra oprindelsesreglerne i bilag II til forordning (EF) nr. 1528/2007 for at tage hensyn til Swazilands særlige situation vedrørende ferskner, pærer og ananas.
            
         
               (2)
            
            
               I henhold til artikel 36 i bilag II til forordning (EF) nr. 1528/2007 anmodede Swaziland den 28. februar 2013 Kommissionen om en ny, toårig undtagelse fra oprindelsesreglerne i nævnte bilag fra den 1. januar 2013 til den 31. december 2014. Anmodningen omfatter en samlet mængde på 780 tons ferskner, pærer og blandinger af ferskner og/eller pærer og/eller ananas i frugtsaft med KN-kode ex 2008 70 98, 2008 40 90 og ex 2008 97 98.
            
         
               (3)
            
            
               Ifølge oplysningerne fra Swaziland er landet ude af stand til at overholde de oprindelsesregler, der er fastsat i tillæg 1 i bilag II til forordning (EF) nr. 1528/2007, som bl.a. kræver, at alle anvendte materialer henhører under en anden position end det færdige produkt. Da landet ikke selv producerer ferskner og pærer i kommercielt omfang, importerer Swaziland både ferskner og pærer uden oprindelsesstatus, som er skåret i tern og lagt i saft uden sukker, og som henhører under KN-kode ex 2008 70 92 og 2008 40 90, fra nabolandet Sydafrika med henblik på forarbejdning. De færdige produkter er også udelukket fra kumulation med Sydafrika, jf. artikel 6, stk. 7, i bilag II til forordning (EF) nr. 1528/2007. Det færdige produkt opfylder dermed ikke reglerne i dette bilag.
            
         
               (4)
            
            
               Ifølge artikel 36 i bilag II til forordning (EF) nr. 1528/2007 skal Kommissionen imødekomme enhver anmodning om undtagelse fra AVS-stater, der er behørigt begrundet efter denne artikel, og som ikke kan påføre en etableret erhvervsgren i Unionen alvorlig skade.
            
         
               (5)
            
            
               I overensstemmelse med artikel 36, stk. 1, litra b), i bilag II til forordning (EF) nr. 1528/2007 anmoder Swaziland om mere tid til at forberede landets overholdelse af reglerne for oprindelsesstatus, idet erhvervsdrivende er ved at foretage et forsøg, hvor friske ferskner og/eller pærer fra Sydafrika skrælles, skæres og pakkes i beholdere i koldt vand og i denne afkølede tilstand transporteres til Swaziland til forarbejdning. Anvendelsen af sådanne materialer henhørende under kapitel 8 i det harmoniserede system vil kunne gøre det muligt for det færdige produkt, som fremstilles i Swaziland, at overholde ovennævnte regel.
            
         
               (6)
            
            
               Swaziland har forklaret, at der er behov for at imødekomme de europæiske køberes efterspørgsel efter en række konservesprodukter, herunder begrænsede mængder pærer og ferskner, der ikke dyrkes i landet. Hvis de europæiske detailhandlere ikke kan købe hele produktsortimentet fra deres leverandør i Swaziland, vil det kunne føre til, at landet mister sit salg af beholdere med frugtgelé, ananas og citrusfrugt.
            
         
               (7)
            
            
               Eftersom Swaziland har brug for mere tid til at forberede sin overholdelse af oprindelsesreglerne, bør der indrømmes en midlertidig undtagelse. Den midlertidige undtagelse skal kun gælde, indtil de begunstigede virksomheder er i stand til at overholde reglerne, jf. artikel 36, stk. 2, i bilag II til forordning (EF) nr. 1528/2007.
            
         
               (8)
            
            
               For at Swaziland kan udnytte de tilladte mængder fuldt ud og for at tage højde for, at landet kun kunne udnytte den seneste undtagelse i sidste halvdel af 2012, bør den midlertidige undtagelse gælde med tilbagevirkende kraft fra den 1. januar 2013.
            
         
               (9)
            
            
               Ifølge artikel 36, stk. 4, i bilag II til forordning (EF) nr. 1528/2007 vil en midlertidig undtagelse fra oprindelsesreglerne ikke skabe større forstyrrelser for virksomheder i EU, hvis en række betingelser vedrørende mængder, overvågning og varighed overholdes.
            
         
               (10)
            
            
               Det er derfor behørigt begrundet at indrømme en midlertidig undtagelse fra artikel 36, stk. 1, litra b), i bilag II til forordning (EF) nr. 1528/2007.
            
         
               (11)
            
            
               Ifølge oplysninger fra Swaziland var eksporten af produkter henhørende under HS-position 2008 under undtagelsen cirka 250 tons i perioden fra juli til december 2012. De mængder, der skal tildeles for 2013 og 2014, bør svare til denne udnyttelse. Det er passende at fastsætte en årlig mængde på 500 tons, så de eksisterende virksomheder kan fortsætte deres eksport til Unionen.
            
         
               (12)
            
            
               Den midlertidige toårige undtagelse for Swaziland omfatter følgelig en årlig mængde på 500 tons ferskner, pærer og blandinger af ferskner og/eller pærer og/eller ananas i frugtsaft med KN-kode ex 2008 70 98, 2008 40 90 og ex 2008 97 98.
            
         
               (13)
            
            
               I Kommissionens forordning (EØF) nr. 2454/93 af 2. juli 1993 om gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (3) er der fastsat bestemmelser om forvaltningen af toldkontingenter. For at sikre en effektiv forvaltning i tæt samarbejde mellem myndighederne i Swaziland, toldmyndighederne i medlemsstaterne og Kommissionen bør disse regler finde tilsvarende anvendelse på de mængder, som importeres inden for rammerne af den undtagelse, der indrømmes ved denne afgørelse.
            
         
               (14)
            
            
               Med henblik på en effektiv overvågning af undtagelsens anvendelse bør myndighederne i Swaziland med regelmæssige mellemrum meddele Kommissionen oplysninger om udstedte EUR.1-varecertifikater.
            
         
               (15)
            
            
               Foranstaltningerne i denne afgørelse er i overensstemmelse med udtalelse fra Toldkodeksudvalget —
            
         VEDTAGET DENNE AFGØRELSE:
   Artikel 1
   Som undtagelse fra bilag II til forordning (EF) nr. 1528/2007 og i overensstemmelse med artikel 36, stk. 1, litra b, i dette bilag betragtes ferskner, pærer og blandinger af ferskner og/eller pærer og/eller ananas i frugtsaft henhørende under KN-kode ex 2008 70 98, 2008 40 90 og ex 2008 97 98, til hvis produktion der anvendes ferskner uden oprindelsesstatus, som er skåret i tern og lagt i saft uden sukker, og som henhører under KN-kode ex 2008 70 92, samt pærer uden oprindelsesstatus, som er skåret i tern og lagt i saft uden sukker, og som henhører under KN-kode 2008 40 90, som produkter med oprindelsesstatus i Swaziland, jf. de i artikel 2-5 i afgørelsen fastsatte betingelser.
   Artikel 2
   Undtagelsen i artikel 1 gælder for de i bilaget anførte produkter og mængder, der angives til fri omsætning i EU fra Swaziland i perioden fra den 1. januar 2013 til den 31. december 2014.
   Artikel 3
   De i bilaget anførte mængder forvaltes efter bestemmelserne i artikel 308a, 308b og 308c i forordning (EØF) nr. 2454/93.
   Artikel 4
   Toldmyndighederne i Swaziland træffer de nødvendige foranstaltninger for at føre mængdekontrol med eksporten af de produkter, der er nævnt i artikel 1.
   Alle de EUR.1-varecertifikater, som de udsteder for de i artikel 1 anførte produkter, skal indeholde en henvisning til denne afgørelse.
   De kompetente myndigheder i Swaziland sender inden udgangen af den måned, der følger efter hvert kvartal, Kommissionen en opgørelse over de mængder, for hvilke der i medfør af denne afgørelse er udstedt EUR.1-varecertifikater med angivelse af certifikaternes løbenumre.
   Artikel 5
   I rubrik 7 i de EUR.1-varecertifikater, der udstedes i henhold til denne afgørelse, anføres følgende:
   
      »Derogation — Implementing Decision 2013/243/EU«.
   
   Artikel 6
   Denne afgørelse anvendes fra den 1. januar 2013 til den 31. december 2014.
   Artikel 7
   Denne afgørelse er rettet til medlemsstaterne.
   
      Udfærdiget i Bruxelles, den 24. maj 2013.
      
         
            På Kommissionens vegne
         
         Algirdas ŠEMETA
         
            Medlem af Kommissionen
         
      
   
   
      (1)  EUT L 348 af 31.12.2007, s. 1.
   
      (2)  EUT L 113 af 25.4.2012, s. 12.
   
      (3)  EUT L 253 af 11.10.1993, s. 1.
   
      BILAG
      
                  Løbe-nummer
               
               
                  KN-kode
               
               
                  Varebeskrivelse
               
               
                  Periode
               
               
                  Samlet årlig mængde
                  (tons)
               
            
                  09.1628
               
               
                  2008 40 90
               
               
                  Pærer
               
               
                  1.1.2013- 31.12.2013
               
               
                  500
               
            
                  ex 2008 70 98
               
               
                  Ferskner
               
            
                  ex 2008 97 98
               
               
                  Blandinger af ferskner og/eller pærer og/eller ananas i frugtsaft
               
               
                  1.1.2014- 31.12.2014
               
               
                  500